กฎกระทรวงกฎกระทรวงฉบับที่ ๗ (พ.ศ. ๒๕๒๗)ออกตามความในพระราชบัญญัติกองอาสารักษาดินแดนพ.ศ. ๒๔๙๗[๑] อาศัยอำนาจตามความในมาตรา ๑๘แห่งพระราชบัญญัติกองอาสารักษาดินแดน พ.ศ. ๒๔๙๗ และมาตรา ๓๐แห่งพระราชบัญญัติกองอาสารักษาดินแดน พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติกองอาสารักษาดินแดน(ฉบับที่ ๒) พ.ศ. ๒๕๐๔ รัฐมนตรีว่าการกระทรวงมหาดไทยและรัฐมนตรีว่าการกระทรวงกลาโหมออกกฎกระทรวงไว้ดังต่อไปนี้ข้อ ๑ในกฎกระทรวงนี้การสั่งใช้กำลังของกองอาสารักษาดินแดน หมายความว่า การเรียกรวมกำลังของกองอาสารักษาดินแดนเพื่อปฏิบัติหน้าที่ไม่ว่าจะใช้อาวุธหรือไม่ก็ตามข้อ ๒ผู้บังคับบัญชามีอำนาจที่จะสั่งใช้กำลังของกองอาสารักษาดินแดนได้ ดังนี้(๑)ผู้บัญชาการสั่งใช้กำลังของกองอาสารักษาดินแดนได้ทั่วราชอาณาจักร(๒)ผู้บังคับการจังหวัดสั่งใช้กำลังของกองอาสารักษาดินแดนได้ภายในเขตพื้นที่ของจังหวัด(๓)ผู้บังคับกองร้อยสั่งใช้กำลังของกองอาสารักษาดินแดนได้ภายในเขตพื้นที่ของอำเภอข้อ ๓การสั่งใช้กำลังของกองอาสารักษาดินแดนเพื่อปฏิบัติการตามหน้าที่โดยไม่ใช้อาวุธผู้มีอำนาจสั่งใช้ได้เต็มตามอัตรากำลังที่มีอยู่ข้อ ๔การสั่งใช้กำลังของกองอาสารักษาดินแดนเพื่อปฏิบัติการตามหน้าที่โดยใช้อาวุธหมายถึง(๑) กรณีใช้อาวุธในเขตพื้นที่(๒) กรณีใช้อาวุธนอกเขตพื้นที่ข้อ ๕การสั่งใช้กำลังของกองอาสารักษาดินแดนเพื่อปฏิบัติการตามหน้าที่โดยใช้อาวุธในเขตพื้นที่จะต้องได้รับอนุมัติจากผู้บัญชาการก่อน เมื่อได้รับอนุมัติแล้วจึงจะกระทำได้ เว้นแต่(๑)ในกรณีมีเหตุจำเป็นและเร่งด่วนที่จะต้องปฏิบัติหน้าที่เกี่ยวกับการป้องกันการรุกรานของข้าศึกจากภายนอกประเทศให้ผู้บังคับบัญชาตามข้อ ๒ สั่งใช้กำลังของกองอาสารักษาดินแดนโดยใช้อาวุธได้เต็มตามอัตรากำลังที่มีอยู่(๒) ในกรณีมีความจำเป็นที่จะต้องใช้กำลังป้องกันและปราบปรามผู้กระทำผิดกฎหมายให้ผู้บังคับบัญชาตามข้อ ๒ (๒) และ (๓) สั่งใช้กำลังของกองอาสารักษาดินแดนโดยใช้อาวุธได้ตามความจำเป็นร่วมกับพนักงานฝ่ายปกครองหรือตำรวจเมื่อได้สั่งใช้กำลังตาม (๑) และ (๒) แล้วให้ผู้สั่งใช้กำลังรายงานผู้บังคับบัญชาตามลำดับชั้นจนถึงผู้บัญชาการทราบข้อ ๖ในกรณีที่มีความจำเป็นและเร่งด่วนที่จะต้องใช้กำลังของกองอาสารักษาดินแดนปฏิบัติงานตามความต้องการของทางราชการผู้บัญชาการจะมอบหมายให้ผู้บังคับการจังหวัดสั่งใช้กำลังของกองอาสารักษาดินแดนเป็นกำลังสำรองส่วนหนึ่งที่พร้อมจะเพิ่มเติมหรือสนับสนุนกำลังทหารได้เมื่อจำเป็นโดยใช้อาวุธภายในเขตพื้นที่ของจังหวัดก็ได้เมื่อผู้บังคับการจังหวัดได้สั่งใช้กำลังของกองอาสารักษาดินแดนไปแล้วให้ส่งแผนและคำสั่งบรรจุกำลังให้ผู้บัญชาการทราบข้อ ๗การสั่งใช้กำลังของกองอาสารักษาดินแดนเพื่อปฏิบัติการตามหน้าที่โดยใช้อาวุธนอกเขตพื้นที่ให้ผู้บังคับบัญชาตามข้อ ๒ (๒) และ (๓) มีอำนาจกระทำได้ในกรณีฉุกเฉินอย่างยิ่งและมีความจำเป็นเร่งด่วนหรือเป็นกรณีการต่อสู้ในภาวะติดพันหรือผู้บังคับบัญชาตามข้อ ๒ (๒) และ (๓)ของเขตพื้นที่ข้างเคียงร้องขอ โดยให้ผู้บังคับบัญชาหรือผู้นำหน่วยแจ้งผู้รับผิดชอบพื้นที่ที่เข้าไปปฏิบัติหน้าที่ทราบในโอกาสแรกที่จะกระทำได้และเมื่อเสร็จภารกิจให้กลับพื้นที่ทันทีแล้วรายงานให้ผู้บังคับบัญชาตามลำดับชั้นจนถึงผู้บัญชาการทราบให้ไว้ ณ วันที่ ๕ ตุลาคม พ.ศ. ๒๕๒๗พลเอก สิทธิ จิรโรจน์รัฐมนตรีว่าการกระทรวงมหาดไทยพลอากาศเอก พะเนียง กานตรัตน์รัฐมนตรีช่วยว่าการฯ รักษาราชการแทนรัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๘แห่งพระราชบัญญัติกองอาสารักษาดินแดน พ.ศ. ๒๔๙๗ บัญญัติว่าผู้บังคับบัญชามีอำนาจที่จะสั่งใช้กำลังของกองอาสารักษาดินแดนให้ทำการตามอำนาจหน้าที่ได้ตามที่กำหนดในกฎกระทรวง จึงจำเป็นต้องออกกฎกระทรวงนี้จุฑามาศ/ปรับปรุง๒๕ สิงหาคม ๒๕๕๘[๑] ราชกิจจานุเบกษาเล่ม ๑๐๑/ตอนที่ ๑๕๖/ฉบับพิเศษ หน้า ๑/๑ พฤศจิกายน ๒๕๒๗